open-index/open-wikipedia-markdown huggingface dataset:
Helena Roerich

**Helena Roerich** (russisk Елена Ивановна Рерих - *Jelena Ivanovna Rerikh*, født  i St. Petersburg, Russland, død 5. oktober 1955 Kalimpong, India) var en russisk forfatter.

Roerich oversatte H.P. Blavatskys bok *Den hemmelige lære* til russisk. Flere av bøkene hun skrev opplyses å ha blitt telepatisk formidlet fra mesteren Morya. Roerich var en av stifterne av organisasjonen Agni Yoga Society, som formidler hennes bøker. Bøkene er ikke oversatt til norsk.

Hun var født Sjaposjnikova og giftet seg med maleren Nicholas Roerich den 28. oktober 1901. De flyttet til New York i 1920.

## Skrifter
* *Leaves of Morya's Garden I*
* *Leaves of Morya's Garden II*
* *New Era Community*
* *Agni Yoga*
* *Infinity I*
* *Infinity II*
* *Hierarchy*
* *Heart*
* *Fiery World I*
* *Fiery World II*
* *Fiery World III*
* *Aum*
* *Brotherhood*
* *Supermundane I*
* *Supermundane II*
* *Supermundane III*
* *Supermundane IV*
* *Letters of Helena Roerich, Vol. I*
* *Letters of Helena Roerich, Vol. II*
* *On Eastern Crossroads*
* *Foundations of Buddhism*
* *Agni Yoga Glossary*''

## Referanser


## Eksterne lenker
* International Centre of the Roerichs 
* Agni Yoga Society
Aktiveringsenergi

**Aktiveringsenergi** er den minimumsenergi som partiklene i en kjemisk reaksjon må ha til sammen for å kunne reagere når de støter sammen. Termen ble introdusert  i 1889 av Svante Arrhenius.

Aktiveringsenergien til en reaksjon kan senkes ved hjelp av en katalysator.

## Litteratur

* 
* 
* 
* 
* 
* 
*
Jon Andrå

**Jon Andrå** (1888–1966) var en norsk lærer, redaktør og Arbeiderpartiet-politiker fra Vardø. Han var stortingsrepresentant i fire perioder 1931–45 for valgkretsen Kjøpstedene i Nordland, Troms og Finnmark. Han var også ordfører i Vardø 1926–30, og den første skoledirektøren i Nordland 1948–58.

Etter at han kom til Vardø som lærer i 1916, ble han raskt trukket inn i politikken. Han var redaktør i Ap-avisa *[[Finnmarken (avis)|Finnmarken]]* i 1919&ndash;1920, og formann i styret for lokallaget og fylkeslaget. Han sattt i kommunestyret fra 1919, og ble ordfører i 1925. Han var vararepresentant til Stortinget i periodene 1925-1927 og 1928-1930. 

Andrå var riksrevisor mellom 1946 og 1950. Andrå ble tildelt Kongens fortjenstmedalje i gull i 1958.

Han var sønn av lærer og skolestyrer Haakon Andraa, som var lærer i Drøbak fra 1881, og varamann til Stortinget fra Moss og Drøbak valgkrets 1913–1915. Familienavnet kommer fra Rendalen. 

## Referanser


## Eksterne lenker
*
Lena B. Eriksson

**Lena Kristina Eriksson** (født 18. september 1960 i Enskede) er en svensk skuespiller.

Eriksson er utdannet ved ulike teaterskoler som Teaterstudion 1979-1982. Seinere har hun gjennomgått TV-produksjonsutdannelse ved Dramatiska institutet 1997. Hun var med og startet Teater Galeasen 1983. Hun har hatt gjestspill på andre scener som Orionteatern, Riksteatern, Radioteatern og Stockholms stadsteater.  
 
## Filmografi (utvalg)
* 2007 &ndash; * [[Solstorm (film)|Solstorm]]* 
* 2006 &ndash; *[[Beck – Jenta i jordkjelleren]] (Svensk tittel: Flickan i jordkällaren)* – Ylva Johansson (TV)
* 2005 &ndash; *[[Kommer hem]]*
* 2004 &ndash; *[[Graven]]* &ndash; Theresia Lundberg (TV-miniserie)
* 2003 &ndash; *[[Flugan comédie absurde]]*
* 2003 &ndash; *[[Assistenten]]*
* 2002 &ndash; *[[Bror min]]*
* 2000 &ndash; *[[Livet är en schlager]]*
* 2000 &ndash; *[[Jesus lever]]*
* 1999 &ndash; *[[Vägen ut]]* 
* 1999 &ndash; *[[Tsatsiki, morsan och polisen]]*
* 1999 &ndash; *[[Tomten är far till alla barnen]]*
* 1999 &ndash; *[[To Be Continued]]*
* 1999 &ndash; *[[Systrar]]*
* 1998 &ndash; *[[Veranda för en tenor]]* 
* 1998 &ndash; *[[Muntra fruarna i Windsor]]* 
* 1997 &ndash; *[[Sanning eller konsekvens]]* 
* 1995 &ndash; *[[Sommaren]]*
* 1994 &ndash; *[[Man kan alltid fiska]]*
* 1994 &ndash; *[[Crack of Dawn]]* 
* 1988 &ndash; *[[Livsfarlig film]]*

## Referanser


## Eksterne lenker
*
Tomas Köhler

**Tomas Köhler** alternativt **Thomas Köhler** (født 2. oktober 1967 i Umeå i Västerbotten) er en svensk skuespiller. Han er utdannet ved Teaterhögskolan i Malmö.

## Filmografi (utvalg)
* 2009 – *[[Wallander – Kuréren]]* &ndash; Mats
* 2009 &ndash; *[[Luftslottet som sprängdes (film)|Luftslottet som sprängdes]]* &ndash; «Plague»
* 2009 &ndash; *[[Flickan som lekte med elden (film)|Flickan som lekte med elden]]* &ndash; «Plague»
* 2008 &ndash; *[[Män som hatar kvinnor (film)|Män som hatar kvinnor]]* &ndash; «Plague»
* 2006 &ndash; *[[Beck – Jenta i jordkjelleren]]* (Svensk tittel: Flickan i jordkällaren)* (TV) &ndash; Nils Ekman
* [[filmåret 2006|2006]] &ndash; *Tjocktjuven* &ndash; Harry
* [[2004]] &ndash; *Graven* (TV-miniserie) &ndash; Jerker
* [[2001]] &ndash; *Villospår* (TV) &ndash; Geert
* [[1998]] &ndash; *S:t Mikael* (TV) &ndash; Yngve
* [[1998]] &ndash; *Kvinnan i det låsta rummet'' (TV-miniserie) &ndash; Jens

## Eksterne lenker
*
Krageagam

**Krageagam** er et av de mest kjente krypdyr i Australia. Den lever i den nordlige delen av landet, og i den sørlige delen av Ny-Guinea.

Denne øglen er kjent for den store hudfolden rundt nakken. Hudfolden ligger vanligvis brettet ned, men når dyret blir skremt heves kragen, samtidig som den viser fram den gule munnen. Dette skal skremme bort angripere. Av og til reiser den seg og løper på bakbeina.

## Eksterne lenker
*
Sjuende far i huset (band)

**Sjuende far i huset** er et bygderockeband fra Verdal i Trøndelag som begynte i 2001 og siden har turnert på en rekke steder i Norge. Bandet albumdebuterte i 2008 med plata *Bestemor,* som ble produsert av Hans Jørgen Støp. Albumet genererte singlene «Gode daga» og «Åpen himmel». «Goda daga» lå flere uker på Norsktoppen, mens flere låter derfra var A-lista hos NRK Trøndelag.

Fra 2008 og i 2009 spilte bandet konserter flere steder i Norge, og begynte med arbeidet med oppfølgeralbumet *Gravøl og Dans,* som ble utgitt 20. mai 2011. Det var produsert av Lars Lien. Første singel fra denne plata var «Sol uten asfalt», som ble A-listet hos NRK Trøndelag og flere andre radiostasjoner. Sommeren 2011 hadde bandet en større turné, og spilte blant annet på flere store festivaler.

6. september 2013 ble bandets tredje album utgitt. Det har tittelen *Kvardagskar,* og er produsert av Hans Jørgen Støp. Første singel er tittelkuttet «Kvardagskar». I likhet med *Gravøl og Dans* er plateselskapet Grammofon utgiver.

27. februar 2015 ble albumet *To kvelder med Sjuende far i huset* gitt ut. Dette er et dobbelt konsert-album med én plate med elektriske instrumenter fra en førjulskonsert i Tindved Kulturhage 20. desember 2014 og én akustisk plate fra en intimkonsert i Lydhagen Studio 16. januar 2015.

## Medlemmer
* Stian Nessemo: vokal, akustisk gitar (2001–)
* Sverre Bjarne Inndal: gitarer, kor (2001–)
* Ronni Garli: trommer (2001–)
* Tor Espen Indahl: bass, kor (2001–)
* Ingvild Blæsterdalen: fele, kor (2015-)
* Ove Andre Østgård: orgel, piano, kor (2017-)
* Caos Myrslo: gitarer, kor (2024-)

### Tidligere medlemmer
* Einar Olav Larsen: fele (2001–2003)
* Erlend Olav Bjørkøy: fele, kor (2003–2005)
* Oddgeir Lingaas Holmen: piano, orgel (2001–2005)
* Øyvind Flaarønning Smidt: fele, mandolin, kor (2005–2009)
* Kenneth Bjørdal: orgel, piano (2008–2017)
* Bjørn Ola Ramfjord Johansen: Div gitarer, pedalsteel, dobro, banjo, kor (2010–2012)
* Kristoffer Finnanger Lysgård: Div gitarer, lapsteel, mandolin, kor (2012–2015)

## Utgivelser
* *[[Bestemor (album)|Bestemor]]* (Album 2008)
* *[[Gravøl og dans]]* (Album 2011)
* *[[Kvardagskar]]* (Album 2013)
* Lys I Glasa (Single 2014)
* To Kvelder Med SJUENDE FAR I HUSET (Dobbelt konsertalbum 2015)
*Jul som før (Single 2018)
*Kanskje Neste År (Single 2019)
*En Sang Te Dæ (Single 2019)

## Eksterne lenker
*
Nordre avlastningsvei (Trondheim)

**Nordre avlastningsvei** er en veiforbindelse mellom Ila i vest og Nidelv bru på Brattøra i øst i Trondheim. Forbindelsen følger Trondheim sentrums nordlige rand langs Trondheimsfjorden og ble bygd for å avlaste Ila og Midtbyen (Trondheim sentrum) for gjennomgangstrafikk. Veien er del av riksvei 706.

Nordre avlastningsvei ble åpnet 27. mai 2010. Hele strekningen er bygd som 8,5 meter bred tofeltsvei beregnet for trafikk opptil 12 000 biler i døgnet. I ettertid av planleggingen viste det seg at veien ved åpningen i 2010 ville ha en årsdøgnstrafikk på ca. 18 000 i Steinbergtunnelen og ca. 17 000 i Skansenløpet og at veien burde blitt bygd som firefeltsvei.

Nordre avlastningsvei er omtalt i Nasjonal transportplan for 2002–2011 og har et totalt budsjett på 1&nbsp;091 millioner norske kroner (per 2004-verdi), hvor 664 millioner kroner er betalt av staten og 346 millioner kroner er krevd inn ved bompenger, i tillegg til at Trondheim kommune forskutterer 170 millioner for forlengelsen av Steinbergtunnelen til Osloveien.

Prosjektet inneholder også ny gang- og sykkelsti fra Ila til Brattøra. Gangbrua som var planlagt å henge på Skansenbrua ble det ikke noe av fordi Riksantikvaren har fredet brua og derfor ikke godkjenner et påbygg.

I Iladalen er opparbeiding av grøntområder og omlegging/åpning av Ilabekken en viktig del av prosjektet.

## Fremdrift
*1. september 2004 – Anleggsstart.
*November 2005 – Byggestart Steinbergportalen og rundkjøring i Ilakrysset.
*24. mars 2006 – Sprengningen av Steinbergtunnelen begynner.
*10. april 2007 – Rundkjøringen i Ilakrysset taes i bruk.
*22. november 2007 – Tørt på det dypeste punktet i Skansenløpet.
*3. desember 2007 – Ilsviktunnelen åpnet.
*15. mars 2008 – Nordre del av Steinbergtunnelen med arm åpnet.
*30. mai 2008 – Skansenløpet åpnet igjen.
*27. mai 2010 – Nordre avlastningsvei åpnet.

## Trasé

* Nedre Elvehavn
*  Pirbrua (132 m, seilingshøyde ved springflo er 3,5 meter)
*   Havnegata
*  Pirterminalen
**  Hurtigruten, biler kan tas med.
*  Skansentunnelen (715 m, 14 muh.)
*  Ilsviktunnelen
*   Ilsvika, felles trasé til Ila
*  Steinbergtunnelen
**  Steinberget (inne i tunnelen), arm til  Ila
**  Marienborgtunnelen fra rundkjøring i Steinbergtunnelen til Marienborg.
*  Stavne
*  Stavne sør
*  Sluppen/Kroppan

## Referanser



 
## Eksterne lenker
* Statens vegvesens prosjektside
Jari Kainulainen

**Jari Kainulainen** (født 29. april 1970) er en finsk bassist som spiller i det Tyske Progressive Powermetal bandet Masterplan 

Han har tidligere spilt i Stratovarius og Evergrey. 

Jari Kainulainen bor nå i Jevnaker, Norge. Han spiller på en seksstrenget Ibanez bass.

## Diskografi
### Symfonia
* *[[In Paradisum]]* (2011)
### Stratovarius
* *[[Dreamspace]]* (1994)
* *[[Fourth Dimension (Stratovarius album)|Fourth Dimension]]* (1995)
* *[[Episode (album)|Episode]]* (1996)
* *[[Visions (Stratovarius album)|Visions]]* (1997)
* *[[Destiny (Stratovarius album)|Destiny]]* (1998)
* *[[Infinite (Stratovarius album)|Infinite]]* (2000)
* *[[Elements, Pt. 1]]* (2003)
* *[[Elements, Pt. 2]]* (2003)
* *[[Stratovarius (album)|Stratovarius]]* (2005)

### Evergrey
* *[[Torn (Evergrey album)|Torn]]* (2008)

### Kotipelto
* *[[Waiting for the Dawn (album)|Waiting for the Dawn]]* (2002)
* *[[Coldness (album)|Coldness]]* (2004)

### Mess
* *Mess EP* (2006)

### Warmen
* *Unknown Soldier* (2000)

## Eksterne lenker
* 
*
Borovitsji

**Borovitsji** (russisk: Боровичи) er en by i Novgorod oblast i Russland. Den ligger i de nordligste utløperne av Valdajhøydene, 160&nbsp;km øst-nordøst for Novgorod.  Innbyggertall: 57&nbsp;755 (folketelling 2002).

Byen ligger ved elva Msta, og like oppstrøms fra Borovitsji ligger de kjente Msta-strykene, som er populære blant turister.

## Historie
Bosetningen ble først nevnt i 1495. Den fikk status som by i 1770 av Katarina II. Den viktigste leveveien til byens innbyggere var å lose skip gjennom strykene på elva Msta, som var en del av en viktig vannvei som knyttet det sentrale Russland til Østersjøen (derfor finnes et ror på byvåpenet som ble innvilget av Katarina II). Men ved midten av 1800-tallet hadde betydningen av Msta-elva som transportrute avtatt, etter åpningen av Volga-Østersjøkanalen og jernbanen Moskva&ndash;St. Petersburg.

På 1800-tallet ble det i nærheten av Borovitsji funnet forekomster av en spesiell leire som egnet seg til ildfast teglstein, og den første fabrikken for produksjon av ildfast teglstein i området åpnet i 1855. I 1878 gjorde et sidespor til jernbanen Moskva&ndash;St. Petersburg ved Uglovka-stasjonen det mulig å etablere flere store fabrikker for slik produksjon i 1880. Også i dag er en stor del av byens befolkning ansatt i teglstein-industrien.

Under andre verdenskrig var det en krigsfangeleir i Borovitsji, hvor det fra 1944 til 1947 befant seg flere tusen fanger. Et av disse omkom under oppholdet i leiren. Leiren ble oppløst i 1953.

## Eksterne lenker
*
Eva Storsveen

**Eva Storsveen** (født 1943) er en norsk illustratør og oversetter. 

Eva Storsveen mottok Kirke- og kulturdepartementets illustrasjonspris for bildene til Jan-Magnus Bruheims barnebok *På langferd med Mjo Monsemann* i 1970. I 1973 fikk Storsveen sammen med Bruheim også departementets billedbokpris for billedboka *Då dyra samlast til dyreting*, en moderne dyrefabel der handlinga har likhetstrekk med den norske debatten om medlemskap i EEC i 1972. Storsveens illustrasjoner er i et enkelt og ekspressivt formspråk med stiliserte figurer i sterke farger.

Eva Storsveen har også oversatt flere bøker, både aleine og i samarbeid med skuespilleren og oversetteren Kyrre Haugen Bakke som hun bor sammen med i Oslo.

## Eksterne lenker
* Utgivelser med bidrag av Eva Storsveen
Torndjevel

**Torndjevel** er en australsk agam med et oppsiktsvekkende utseende.

Det opptil 20 cm lange dyret er helt dekket av store tagger, og eter hovedsakelig maur. Likheten med de amerikanske paddeiguanene er et ofte brukt eksempel på konvergent evolusjon.

## Eksterne lenker
* 

* Australia's Thorny Devil by Eric R. Pianka
Annika Hallin

**Annika Hallin**, egentlig *Annika Susanne Hallin* (født 16. februar 1968 i Hägersten, Stockholm), er en svensk skuespiller. 

## Filmografi (utvalg)
### Spillefilm
* 2009 – *[[Luftslottet som sprengtes (film)|Luftslottet som sprengtes]]* - Annika Giannini
* 2009 – *[[Jenta som lekte med ilden (film)|Jenta som lekte med ilden]]* - Annika Giannini
* 2009 – *[[Män som hatar kvinnor]]* – Annika Giannini
* 2008 – *[[The Frost]]* (etter Ibsens Lille Eyolf) (filming) 
* 2008 – *[[Patrik 1,5]]* – Eva (2008) (post-produksjon)
* 2008 – *[[ Arn - Riket vid vägens slut]]* – søster Leone 
* 2007 – *[[Arn - Tempelriddaren]]* – søster Leone
* 2006 – *[[När Mörkret Faller]]* – Stella Forsberg
* 2005 – *[[Vinterkyss]]* – Victoria
* 2000 – *[[En häxa i familjen]]* – skolefrøken

### Kortfilm
* 1993 – *Lebeman* – skuespillerinnen

### TV
* 2006 – *[[Vinnarskallar]]* – Emmas Mamma (TV-serie)
* 2005 – *[[Styckmordet|Styckmordet (Berättelsen om en rättsskandal)]]*  – Katarina
* 2004 – *[[Graven]]* – Fanny Popescu (mini-TV-serie)
* 2003 – *[[Ramona]]* – Elisabet Olsson (mini-TV-serie)
* 2002 – *[[Skeppsholmen (TV-serie)|Skeppsholmen]]* – Anja Kulle (TV-serie gjesterolle)
* 2002 – *[[Beck - Okänd avsändare]]* – mor 
* 2002 – *[[Ramona (TV-serie)|Ramona]]*
* 2000 – *[[Soldater i månsken]]* – Li (mini-TV-serie)

## Referanser


## Eksterne lenker
*
Reaksjonsfart

Reaksjonsfart eller **reaksjonsrate** er et begrep som brukes innenfor kjemien og kjemiske reaksjoner. Begrepet forteller noe om farten reaktanter blir omdanet til produkter. Et eksempel er oksidativ rusting av jern under jordens atmosfære. Dette er en langsom reaksjon som går over flere år. I motsetning er forbrenningen av cellulose i en flamme en reaksjon som går i løpet av sekunder. I de fleste prosesser vil reaksjonsraten synke ettersom reaksjonen fremskredes. 

Reaksjonsfart er hvor mye stoff ( g eller mol) som omsettes i en reaksjon per tidsenhet (s).
Reaksjonsfarten kan oppgis som endring av konsentrasjon per tidsenhet eller som endring av masse.
Farten øker med konsentrasjonen av stoffene som reagerer og med temperaturen.
Farten til faste stoffer øker med overflaten av stoffene.
Enheten for reaksjonsfart er mol/Ls.

Kjemisk kinetikk er en del av fysikalsk kjemi der reaksjonsraten blir studert.

## Formell definisjon
For følgende kjemiske reaksjon: 

aA + bB -> pP + q Q

De små bokstavene representerer støkimetriske koeffisienter, og de store bokstavene representerer reaktantene (A og B) og produktene (P og Q).

Ifølge boken IUPACs Gold Books definisjon bil reaksjonsraten for en kjemisk reaksjon i et lukket system under isokoriske forhold, uten en oppbygging av reaksjonsintermediater, bli definert som:

r=-{1 \over a}{d[A] \over dt}=-{1 \over b}{d[B] \over dt}={1 \over p}{d[P] \over dt}={1 \over q}{d[Q] \over dt}

## Faktorer som påvirker reaksjonsfarten

*Konsentrasjon (Kjemiske reaksjoner skjer når partikler kolliderer, om man øker konsentrasjonen av stoffene vil antallet kollisjoner også øke)

*Temperatur (En temperaturøkning fører til at alle molekylene får større energi, flere molekyler vil derfor ha større energi enn den som svarer til aktiveringsenergien)

*Overflateareal (Hvis det er snakk om fast stoff. Økt overflate gjør at flere atomer kan reagere på samme tid)

*Katalysator (Katalysatoren deltar ikke i reaksjonen, men øker reaksjonsfarten)

## Se også

* Damköhlers tall

## Referanser
Grethe Berger

**Grethe Berger** (født 1929) er en norsk illustratør fra Kongsberg.

Berger har siden 1950-tallet illustrert flere skole- og barnebøker, deriblant sin egen billedbok  *Hvor i alle dager?* fra 1961 og diktsamlingene  *Ruske-Rasmus* og *Tørres Brillesterk og andre barnerim* av Arnljot Eggen fra 1962 og 1966. I 1966 mottok hun Kirke- og kulturdepartementets illustrasjonspris for tegningene til Ragnhild Knagenhjelms *Plukke, plukke barnevers*.

Tegnestilen til Berger er lett og dekorativ med humoristiske og barnevennlige figurer.

## Eksterne lenker
* Utgivelser med Grethe Bergers illustrasjoner
Damsnegler

* *[[Catascopia]]*
* *[[Galba (snegler)|Galba]]*
* *[[Lymnaea]]* 
* *[[Myxas]]* 
* *[[Omphiscola]]* 
* *[[Pseudosuccinea]]* 
* *[[Radix]]* 
* *[[Stagnicola]]*

**Damsnegler** (Lymnaeidae) er en familie av vannlungesnegler (Basommatophora). Ti arter er funnet i Norge. Den største norske arten er *Lymnaea stagnalis* stor damsnegl, hvor skallet kan bli nærmere 6 centimeter høyt.

## Utseende
Skallet er høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

Skallets fasong og farge kan variere en god del, men det er ofte grått eller brunt med striper. Det har litt av samme form som hos blæresnegler, men kan skilles fra disse på at damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.

## Levevis
Damsnegler er utbredt over hele Norge, de lever i næringsrike tjern og dammer, med frodig vegetasjon. De finnes på grunt vann, ofte i eller like over vannkanten.

Damsnegler er hardføre og tåler tørke en kort tid. De mestrer også lett brakkvann.

Alle lungesnegler er tvekjønnet. For å kunne legge egg kreves allikevel to snegler, som under paringen, befrukter hverandre gjensidig. De legger egg i lange eggkapsler omgitt av gelé og festet til steiner og planter.

## Systematisk inndeling med europeiske arter
Denne inndelingen omfatter stort sett bare de europeiske ned til artsnivå. Damsnegler er en delgruppe av vannlungesnegler.

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) – 78 arter i Europa, inkludert eventuelle underarter. 
***** overfamilie Lymnaeoidea
****** familie damsnegler (Lymnaeidae) – 18 arter i Europa, inkludert eventuelle underarter.
******* *[[Catascopia occulta]]* (Jackiewicz 1959)
******* Leveriktesnegl (*[[Galba truncatula]]* (O.F. Müller 1774) ) [synonym: *Lymnaea truncatula*]
******* Stor damsnegl (*[[Lymnaea stagnalis]]* (Linnaeus 1758) )
******* *[[Myxas glutinosa]]* (O.F. Müller 1774)
******* *[[Omphiscola glabra]]* (O.F. Müller 1774) [synonym: *Lymnaea glabra*]
******* *[[Omphiscola reticulata]]* (Gassies 1867)
******* *[[Pseudosuccinea columella]]* (Say 1817)
******* *[[Radix ampla]]* (W. Hartmann 1821)
******* Øresnegl (*[[Radix auricularia]]* (Linnaeus 1758) ) [synonym: *Lymnaea auricularia*]
******* Ovaldamsnegl (*Radix balthica* (Linnaeus 1758) )
******* Vanlig damsnegl (*[[Radix peregra]]* (O. F. Müller, 1774) ) [Synonymer:  *Radix labiata*; *Lymnaea peregra*; *Lymnaea pereger*]
******* *[[Radix lagotis]]* (Schrank 1803)
******* *[[Radix pinteri]]* Schütt 1974
******* *[[Radix relicta]]* Polinski 1929
******* *[[Stagnicola corvus]]* (Gmelin 1791)
******* *[[Stagnicola fuscus]]* (C. Pfeiffer 1821)
******* *[[Stagnicola palustris]]* (O.F. Müller 1774)
******* *[[Stagnicola turricula]]* (Held 1836)

## Referanser


## Eksterne lenker
*
Kirsten Schøyen

**Kirsten Schøyen** (født 1946) er en norsk kanalvert som var ansatt i NRK fra 1965 til 2010, med et opphold i perioden 1970–1980.
## Referanser


## Eksterne lenker
*
Bjarne Støtvig

**Bjarne Støtvig** (1898–1982) var en norsk manufakturhandler og Høyre-politiker fra Larvik. Han var stortingsrepresentant i tre perioder 1950–53 og 1958–65. I den første perioden representerte han bykretsen Kjøpstedene i Vestfold fylke, i de to siste periodene representerte han Vestfold fylke.

Støtvig vokste opp på gård i Botne. Han fikk sin utdanning ved Treiders Handelsskole, Oslo 1920, og arbeidet som ekspeditør og handelsreisende før han startet egen forretning i 1930. Han drev egen klesforretning i Larvik 1930–1965. Forretningen ble overtatt av sønnen Anders Bjarne Støtvig i 1965.  

Han var bystyremedlem 1945–1963, fire år også i formannskapet. Han var vararepresentant til Stortinget 1945–1949 og deretter representant i tre perioder. I perioden 1958–1961 var han valgt på fellesliste Høyre/Senterpartiet. Han hadde ellers verv i Larvik meninghetsråd, Manufakturkjøpmennenes Landsforening, Vestfold kraftselskap og Larvik Sparebank.

Støtvig var aktiv i motstandsbevegelsen under krigen.

* Formann Administrasjonskomiteen 1950–1954, 1958–1961, 1961–1965
* Medlem Den forberedende fullmaktskomite 1961–1961, 1965–1965
* Medlem Fullmaktskomiteen 1961–1965

## Referanser


## Eksterne lenker
*
Galba (andre betydninger)

**Galba** har flere betydninger.

* Galba – Servius Galba (3 f.Kr. – 69 e.Kr) fungerte som romersk keiser i 8 måneder fra juni 68 til januar 69.
* Galba (snegler) – en slekt av snegler i familiegruppen damsnegler.
Einar Løchen

**Einar Løchen** (født 2. november 1850, død 27. november 1908) var en norsk venstrepolitiker og jurist. Han satt i statsrådsavdelingen i Stockholm fram til 1899 da han ble justisminister i Johannes Steens andre regjering. Han var høyesterettsjustitiarius fra 1900 til 1908.

Løchen ble utnevnt til ridder av 1. klasse av St. Olavs Orden i 1897 og forfremmet til kommandør av 1. klasse i januar 1900.

## Referanser




## Eksterne lenker
*
Bjørn Heimar

**Bjørn Arnljot Heimar** (født 28. mars 1923 i Larvik, død 26. mars  1999) var en norsk journalist og redaktør. 

Mellom 1945 og 1946 studerte han ved Williams College i Massachusetts, USA. I 1946 var han filmsjef i Syncron Film, og i 1950 tok han UDs aspirantkurs. 

Han var tilknyttet *[[Morgenbladet]]* fra 1946, og ble ansatt i NTB i 1949. I 1952 ble han ansatt i *[[Aftenposten]]*.  Korrespondent i Bonn fra 1953, i Washington D.C. fra 1962. Utenriksredaktør, etter Niels J. Mürer,  1969-1988 (han ble etterfulgt av John Crowo).

Han var gift to ganger: hans første ektefelle, Lilly (som han hadde en datter, Mette, med), døde i 1981. Hans andre ektefelle var Suzanne.

## Referanser
The Winans

**The Winans** er en amerikansk gospelkvartett fra Detroit, Michigan, som har vært aktiv siden 1980. Gruppen besto av brødrene Marvin, Carvin, Michael og Ronald Winans. Sistnevnte døde i 2005. Brødrene har også seks andre søsken, og er sammen med foreldrene kjent som «The Winans Family».

## Musikalsk karriere
Brødrene vokste opp i Detroit der de ble oppdaget av Andrae Crouch, som skaffet dem kontrakt hos Light Records. Deres første plate, *Introducing The Winans* ble produsert i 1981. Stilen deres ble lagt merke til utenfor gospel-miljøet, og de fikk sendetid på R&B-radio. Deres siste innspilling var i 1995, men de har senere vært med i forskjellige prosjekter med hele Winans-familien. 

## Diskografi
**Introducing The Winans*, 1981, Light Records
**Long Time Comin' *, 1984, Light Records
**Tomorrow*, 1984, Light Records
**Let My People Go*, 1985, Qwest/Warner Bros.
**Decisions*, 1987, Qwest/Warner Bros.
**The Winans Live At Carnegie Hall*, 1988, Qwest/Warner Bros.
**Return*, 1990, Qwest/Warner Bros.
**All Out*, 1993, Qwest/Warner Bros.
**Heart & Soul*, 1995, Qwest/Warner Bros.
**Christmas: Our Gifts To You*, 2000, Diamante Music Group

### Notable singler
* «Let My People Go» Qwest/Warner Bros. (1985)
* «The Real Meaning of Christmas» (1986)
* «Ain't No Need To Worry (feat. Anita Baker)» (1987)
* «Love Has No Color (feat. Michael McDonald)» b/w «What Can I Say» (1987)
* «It's Time» (1990)
* «A Friend» (1990)
* «When You Cry» (1990)
* «Don't Leave Me» (1991)
* «Payday (feat. R. Kelly)» (1993)
* «That Extra Mile» (1994)
* «Heart & Soul» (1995)
* «Count It All Joy» (1996)
* «Standing On Promises», promo (1996)

## Utmerkelser
* Grammy Award for Best Contemporary Soul Gospel Album: *All Out* (1993)
* Grammy Award for Best Gospel Performance By A Duo Or Group, Choir Or Chorus: *The Winans Live At Carnegie Hall* (1988)
* Grammy Award for Best Soul Gospel Performance By A Duo, Group, Choir Or Chorus: *Ain't No Need To Worry* (The Winans featuring Anita Baker) (1987)
* Grammy Award for Best Soul Gospel Performance By A Duo, Group, Choir Or Chorus: *Let My People Go* (1986)
* Grammy Award for Best Soul Gospel Performance, Male: *Bring Back The Days Of Yea And Nay* (Marvin Winans) (1985)
* Grammy Award for Best Soul Gospel Performance By A Duo, Group, Choir Or Chorus: *Tomorrow* (1985)

## Eksterne lenker
*
Bergens Seilforening

**Bergens Seilforening** er en norsk seiforening, som holder til i Kvitturspollen på Hjellestad utenfor Bergen. Foreningen ble etablert i 1872 og er dermed en av Norges eldste seilforeninger. Foreningen har ca. 2000 medlemmer.  Bergens Seilforening er også Bergens eldste idrettslag. Da foreningen ble stiftet holdt den til i Dokken i Bergen, men ble flyttet til Hjellestad på 1960-tallet

## Eksterne lenker
*
Shanbei

**Shanbei** 陝 北 (pinyin: shǎnběi), også stavet  **Shaanbei** er en region i den nordligere del av provinsen Shaanxi i Kina. Byen Yan'an ligger her.

Regionen er blant annet kjent for sin distinkte folkesang.

Ettersom området var det kommunistiske kjerneområde i annen den av 1930-årene og tidlig i 1940-årene, tiltrekker det seg nå (2007) en god del «Rød turisme».
Colmar

**Colmar** er en by og hovedstad i det franske departement Haut-Rhin i Alsace. Da Colmar var del av Tyskland ble navnet stavet **Kolmar**. 
Colmar hadde 67&nbsp;163 innbyggere i 2006. De sentrale delene av byen er bygd i bindverksstil og har en rekke kanaler.

## Historie
Colmar ble grunnlagt på 800-tallet. Det var her Karl den Fete holdt en riksdag i 884. Colmar fikk status som fri keiserby i Det hellige tysk-romerske riket i 1226. Under trettiårskrigen ble byen tatt av den svenske hæren i 1632, som holdt byen i to år. Byen ble erobret av Frankrike under Louis XIV i 1697.

Sammen med resten av Alsace ble Colmar gitt tilbake til Tyskland i 1871, som et resultat av den fransk-prøyssiske krig, men ble igjen fransk etter første verdenskrig. Tyskland annekterte igjen området i 1940, før Frankrike fikk kontroll igjen etter slaget ved «Colmar-lommen» i 1945.

## Befolkningsutvikling
***Antall innbyggere i kommunen Colmar***

## Vennskapsbyer
*  Schongau, 1962
*  Lucca, 1962
*  Sint-Niklaas, 1962
*  Abingdon
*  Eisenstadt, 1984
*  Princeton, 1987
*  Győr, 1993
*  Memmingen

## Bildegalleri

## Referanser


## Eksterne lenker
* 
* Kommunedata INSEE
Izabel Varosa

**Izabel Varosa** var en japansk rockegruppe, grunnlagt av de to gitaristene, KAZUI og Chihiro i 2004. I januar 2005 ble de en del av plateselskapet Applause Records, som styres av Versailles' vokalist, Kamijo. 

I august 2006, mindre enn to uker før deres første fulle album skulle utgis, forlot tre av medlemmene gruppa, noe som førte til at ugivelsen ble kansellert, og Izabel Varosa sluttet all aktivitet.

## Medlemmer
*KAZUI

## Tidligere medlemmer
*HIKARU (vokal)
*千尋 *[Chihiro]* (gitar)
*淮魅 *[Emiy]* (bass)
*楓舞 *[Fu-ma]* (trommer)

## Diskografi
### Mini-album
*氷上の美学 *[Hikami no bigaku]* (9. juni, 2005)
*Justice (30. juli, 2006)
### Singler
*Imitation Mercy / Seasonal Wind (2005)
*「叫」※kyo *[Sakebu kyo]* (14. mars, 2005)
*月光 *[Gekkou]* (13. oktober, 2005)
*Juliet (25. juni) 2006)

## Eksterne lenker
* 
* IZABEL VAROSA official website
Johan H. Kippenbroeck

**Johan Henrik F. Kippenbroeck** (født  25. juli 1931 død 29.12.2003) var en norsk billedkunstner, illustratør og kunstfagprofessor som var bosatt i Bergen.

Kippenbroeck studerte ved *Grafisk høyskole* i Amsterdam i 1951, *Grafisk Institutt* i Stockholm fra 1966 til 1969 og som hospitant ved  Bergens Kunsthåndverkskole i 1985. Han har hatt flere separatutstillinger og blitt innkjøpt av blant andre Bergen Billedgalleri, Grieghallen og Bergens Tidende.

I 1973 mottok Kippenbroeck Kirke- og kulturdepartementets illustrasjonspris for tegningene til Jørgen Moes *I brønnen og i tjernet*.

Fra 1994 var han professor II ved den tidligere Statens høgskole for kunsthåndverk og design (SHKD) i Bergen.

## Referanser


## Eksterne lenker
* CV
* Bokutgivelser med illustrasjoner av Johan H. R. Kippenbroeck
Valdajhøydene

**Valdajhøydene** eller **Valdaj** (russisk: Валда́йская возвы́шенность eller Валда́й, latvisk: *Valdaja augstiene*) er et høydedrag, eller platå, nordvest i sentral-Russland. Det ligger omtrent midt mellom Pskov og Moskva, og strekker seg over Tver, Novgorod, Pskov og Smolensk oblast.  

Høydene er en del av Den østeuropeiske slette, og er nordlig forlengelse av Det sentralrussiske platå. De er dekket av deponerte glasiale materialer i form av endemorener og andre avsetninger. Valdajhøydenes når sitt høyeste punkt på 343&nbsp;moh rundt 50&nbsp;km sørvest for Vysjnij Volotsjok. Blant de mange elvene som har sine kilder i Valdaj er Volga, Dnepr og Daugava (Vestre Dvina). Området har tallrike innsjøer, blant annet Volgo, Vselug, Seliger, Brosno og Valdajsjøen. 

Valdajhøydene er et populært turistmål, spesielt for fiske. Byene Ostasjkov og Valdaj er også bemerkelsesverdige for sine historiske tilknytninger.

## Eksterne lenker
*
Overscan

**Overscan** er et ekstra bildeområde rundt de fire kantene til et videobilde som normalt ikke vises for seeren. Dette eksisterer fordi måten bildet var innrammet av katodestrålerøret i fjernsynsapparater på 1930-tallet og til og med 1970-tallet, var høyst variabelt.
Zilog Z80

**Zilog Z80** er en 8-biters mikroprosessor utviklet og solgt av Zilog fra juli 1976 og utover. Den ble brukt i stort omfang i både bordmaskiner og integrerte datamaskiner, i tillegg til militære formål. Z80, dets avledninger og kopier utgjør en av de mest brukte CPU-familier gjennom tidene, og dominerte sammen med MOS Technology 6502-familien det meste av det 8-biters mikrodatamaskin-markedet fra sist på 1970-tallet til midten av 1980-tallet.
Tore Sinding

**Tore Sinding** (født 24. desember 1903 i Stavern, død 13. mai 1969 i Solbukta, Frogn) var en norsk komponist og pianist. Han var tvillingbror til Otto Sinding. Hans far var maleren Sigmund Sinding, hans farfar maleren Otto Sinding (bror av komponisten Christian Sinding og billedhuggeren Stephan Sinding).

Han studerte klaver med Mary Barratt Due og Nils Larsen samt orgel med Arild Sandvold. Sinding studerte dessuten i Wien, Berlin og Paris. Han debuterte som pianist i 1922, som organist i 1933 og som komponist i 1945. Sinding var komponist av nærmere 70 sanger, en rekke klaverstykker samt musikken til en helaftens ballett "Mot ballade" etter Hans E. Kincks novelle. Denne ble fremført på Det norske teater med Edith Roger i hovedrollen.

I 1941 ble Sinding arrestert for å ha drevet illegalt arbeide.

Tore Sinding var en svært avholdt og engasjert klaverpedagog og spilte også til "fridans", bl.a. ved Barnevernsakademiet og Ballettskolen for barn. Han var formann i Unge Norske Tonekunstnere 1947-1948 og var musikkritiker i avisen Friheten 1947-1948.

På 1950-tallet hadde Tore Sinding flere radiokonserter med sanger, fremført av Randi Heide Steen, Beate Asserson og
Egil Nordsjø.

I radioprogrammet "Ring inn musikken", hvor en av hans sanger ble spilt, karakteriserte programlederen Eyvind Solås Tore Sinding som "Norges svar på Hugo Wolf".

## Diskografi
* Tore Sinding 1903-1969. Sanger og klaverstykker (Quatro QCD 2003, utgitt i 2003)

## Referanser
Redaktørplakaten

**Redaktørplakaten** er en erklæring fra Norske Avisers Landsforbund (nå Mediebedriftenes Landsforening) og Norsk Redaktørforening, vedtatt av begge organisasjoner 22. oktober 1953, revidert i 1973 og i 2004.

Redaktørplakaten beskriver redaktørens plikter og rettigheter, og skal sikre redaksjonell frihet.

## Redaktørens plikter og rettigheter

En redaktør skal alltid ha frie mediers ideelle mål for øye. Redaktøren skal ivareta ytringsfriheten og etter beste evne arbeide for det som etter hans/hennes mening tjener samfunnet.

Gjennom sitt medium skal redaktøren fremme en saklig og fri informasjons- og opinionsformidling. Redaktøren skal etterstrebe en journalistikk som gjør det klart for mottakeren hva som er reportasje og formidling av informasjoner og fakta, og hva som er mediets egne meninger og vurderinger.

En redaktør forutsettes å dele sitt mediums grunnsyn og formålsbestemmelser. Men innenfor denne rammen skal redaktøren ha en fri og uavhengig ledelse av redaksjonen og full frihet til å forme mediets meninger, selv om de i enkelte spørsmål ikke deles av utgiveren eller styret. Kommer redaktøren i uløselig konflikt med mediets grunnsyn, plikter han/hun å trekke seg tilbake fra sin stilling. Redaktøren må aldri la seg påvirke til å hevde meninger som ikke er i samsvar med egen overbevisning.

Den ansvarshavende redaktør har det personlige og fulle ansvar for mediets innhold. Redaktøren leder og har ansvaret for sine medarbeideres virksomhet, og er bindeleddet mellom utgiveren/styret og de redaksjonelle medarbeiderne. Redaktøren kan delegere myndighet i samsvar med sine fullmakter.

## Se også
* Pressekort
* Pressens Faglige Utvalg
* Vær Varsom-plakaten
* Tekstreklameplakaten

## Eksterne lenker
Redaktørplakaten hos Norsk Redaktørforening
Kameleonagam

**Kameleonagam** er en australsk agam, som er utbredt i Vest-Australia, Nordterritoriet, og lengst nordvest i Queensland. Den klatrer i trær, og har gripehale for å kunne holde fast i greiner, men kan også treffes på bakken. Navnet skyldes at arten ligner litt på kameleonene.

## Eksterne lenker
*
Dictionnaire d’archéologie chrétienne et de liturgie

***Dictionnaire d’archéologie chrétienne et de liturgie*** er et oppslagsverk for områdene kristen arkeologi og liturgihistorie. Det ble initiert av det franske forlaget *Letouzey et Ané* i Paris innen rammene av en planlagt Encyclopédie des sciences ecclésiastiques, og utgitt av  Fernand Cabrol (1855–1937) og Henri Leclercq (1869–1945).

Leksikonet omfatter 15 bind som for det meste er bundet i 30 halvbind. De første bidragene kom i 1903 (det første bindet var ferdig i 1907), de siste som manuskripter som ble redigert av Leclercq selv (bindene 14,2 – 15,2) ble etter hans død fullført av Henri-Irénée Marrou (1904–1977) frem til året 1951.

De fleste artiklene er forfattet av Henri Leclercq, som kompilerte stoffet på British Museum i London og Bibliothèque nationale de France i Paris. Mesteparten av arbeidet skjedde i lesesalen i British Museum. Bidragene er så overveldende og fyldige at de enn i dag (2008) gir forskere en solid start for sin forskning. Det er også en del stoff som er flyktig eller ensidig presentert, noe som betinger at forskeren dobbeltsjekker. En særegenhet er de ofte svært utførlige biografiske artikler om enkeltforskere, skjønt det er ofte her at en uhemmet partiskhet skinner igjennom.

## Litteratur
Theodor Klauser: *Henri Leclercq, 1869–1945. Vom Autodidakten zum Kompilator großen Stils*. Münster, Aschendorff 1977,
Lydbrikke

En **lydbrikke** er en integrert krets («brikke») laget for å fremstille lyd. Den kan gjøre det gjennom digital-, analog eller blandingselektronikk. Lydbrikker inneholder normalt ting som tonegeneratorer, modulasjonskontrollere, samplere, elektroniske filtre og forsterkere.

## Eksterne lenker
*
Vannagamer

* australsk vannagam
* kinesisk vannagam

**Vannagamer** er en slekt av store, delvis akvatiske, agamer. Det er to arter:

* **Kinesisk vannagam** (*Physignathus cocincinus*)Utbredelse: Thailand, Kambodsja, Vietnam, Sør-Kina
* **Australsk vannagam** (*Physignathus lesueurii*)Utbredelse: Australia (New South Wales, Queensland, Victoria)

## Eksterne lenker
*
Msta

**Msta** (russisk: Мста) er ei elv i Tver oblast og Novgorod oblast i Russland. Elva starter fra innsjøen Mstino i Valdajhøydene nord for byen Vysjnij Volotsjok, og munner ut i innsjøen Ilmen. 

Msta var lenge en del av en viktig vannvei for handelen mellom Østersjøen og det sentralrussiske innlandet. Men med byggingen av Volga-Østersjøkanalen og jernbanen mellom Moskva og St. Petersburg på 1800-tallet forsvant også handelstrafikken over Msta. Den største byen langs Msta er Borovitsji.

Msta er berømt for strykene på en 30 kilometer lang strekning mellom Opetsjenskij Posad og Borovitsji, og er en populær raftingrute. Da vannveien over Msta var i drift var losing av handelsbåter gjennom strykene en viktig inntektskilde for innbyggerne i Borovitsji. 

De viktigste sideelvene til Msta er Berezajka og Uver.

## Referanser
Tsjudovo

**Tsjudovo** (russisk: Чýдово) er en by i Novgorod oblast i Russland. Den ligger ved elva Kerest (en venstre sideelv til Volkhov), 80&nbsp;km nord for Velikij Novgorod og 100&nbsp;km sør for St. Petersburg. Innbyggertall: 17&nbsp;434 (folketelling 2002), 17&nbsp;982 (folketelling 1989).

Bosetningen *Tsjudovskij Jam* (russisk: Чудовский Ям) ble først nevnt i krøniker i 1539. Den fikk sitt nåværende navn i 1851, og fikk innvilget bystatus i 1937.

St. Petersburg–Moskva-jernbanen løper gjennom Tsjudovo.

## Eksterne lenker
*
Seiløgler

:*Seiløgler er også navnet på to utdødde slekter av [[pattedyrlignende krypdyr]]: [[Dimetrodon]] og [[Edaphosaurus]]*

* seiløgle (*H. amboinensis*)
* *Hydrosaurus pustulatus* 
* *Hydrosaurus weberi*

**Seiløgler** er en slekt av svært store agamer, som lever på øyene sørøst for Asia. Navnet kommer av den høye kammen på halen, som kan minne om et seil. Disse øglene lever i skog ved vann, og kan løpe på vannflata, på samme måte som de amerikanske iguanene i slekten *[[Basiliscus]]*. 

## Eksterne lenker
*
Transnova

**Transnova** var et statlig prosjekt som skulle fremme mer miljøvennlige transportløsninger i Norge.

Et flertall på Stortinget bestemte i klimaforliket i 2008 at det skulle settes av 50 millioner kroner årlig i minst tre år fra 2009. Midlene skulle ikke brukes på infrastrukturprosjekter, men eksempelvis til å øke bruken av alternative drivstoff.

Transnova ble opprettet som en prosjektorganisasjon under Vegdirektoratets teknologiavdeling i Trondheim.

Den 1. januar 2015 ble Transnovas oppgaver overført til Enova.

## Referanser
Trope (litteratur)

**Trope** (fra gresk *tropos*) i litterær betydning et felles mønster, et tema, eller et motiv i litteraturen. *Tropologi* er bruken av troper i tale (retorikk) eller i skrift (litteratur).

Ett eksempel på litterær trope er «misforstått monster»; Frankenstein er historien som benytter denne tropen og som deretter dannet grunnlaget for tallrike tilsvarende litterære fortellinger i litteratur, tegneserier, og film. Litterære troper kan henvise til figuren (eksempelvis «den edle villmann»), handlingsforløpet (eksempelvis den intelligente rømningen fra et fengsel) eller rammen («det hjemsøkte slottet»).

I bibelfortolkning er *tropologi* fortolkningen av skriftens overførte betydning, bokstavelige betydning eller Guds hensikt med betydningen av Bibelens ord, og kan enten være den overførte eller den direkte betydningen, hvor førstnevnte henviser til ordenes inspirerte betydning knyttet til personer, gjenstander eller handlinger i Det gamle testamentet.

Nettstedet TVtropes har ei lang og utførlig liste over faste troper i alle medier, med en selvsagt hovedvekt på amerikansk og engelsk media (og/eller internasjonal litteratur). Lokale troper kan ikke lett oversettes, og norsk media og litteratur har en håndfull slike:

* Den fulle trønderen
* Den masete bergenseren
* Den pietistiske sørlendingen
* Den bråkete nordlendingen (finnes i en rekke varianter). 
* Den tagale østlendingen/den treige østlendingen
* Den snobbete vestkantmannen / Vestkantjenta / Overklassefrua.
* Arbeideren i forskjellige varianter
* Folkeopplysningsmannen
* Den akterutseilte folkeopplysningsmannen/den gammeldagse skolelæreren - mye brukt i nyere litteratur og fjernsyn/film (romanen og den senere filmatiseringen av Lars Saabye Christensens *[[Beatles (roman)|Beatles]]*, Borgen skole).

Alt dette er troperinger som springer ut av norsk historie og miljø, trolig lite kjent andre steder.

## Referanser


## Se også
* Trope (retorikk)

## Eksterne lenker
* TV Tropes er et nettsted som lister opp en rekke litterære troper, ikke kun de på TV.
Regjeringsdelegasjonen

**Regjeringsdelegasjonen** var en gruppe på fem statsråder som opptrådte på vegne av Johan Nygaardsvolds regjering fra 14. mai 1945.

Ved kongelig resolusjon av 8. mai 1945 ble følgende regjeringsdelegasjon utnevnt, som fullmektiger på vegne av regjeringen etter frigjøringen:

*Oscar Torp, (Ap), statsråd. Delegasjonsformann og fungerende sjef for Utenriksdepartementet, Forsvarsdepartementet og Statens informasjonstjeneste
*Terje Wold, (Ap), statsråd. Fungerende sjef for Kirke- og undervisningsdepartementet og Justisdepartementet
*Sverre Støstad, (Ap), statsråd. Fungerende sjef for Sosialdepartementet og Forsyningsdepartementet
*Sven Nielsen, (Høyre), statsråd. Fungerende sjef for Handelsdepartementet, Arbeidsdepartementet og Skipsfartsdepartementet
*Paul Hartmann, (Hjemmefronten), statsråd. Fungerende sjef for Landbruksdepartementet og Finansdepartementet

I statsråd 25. mai 1945 ble kronprins Olav bemyndiget til å forestå regjeringen i medhold av Grunnlovens § 41, inntil kong Haakon vendte tilbake til Norge.

12. mai 1945 ankom statsrådene Støstad og Hartmann Oslo, som delegasjonens første medlemmer. 14. mai ble Regjeringsdelegasjonen etablert med kronprinsen som midlertidig regent. 31. mai ankom resten av regjeringen, og 7. juni vendte kong Haakon 7. tilbake og overtok regentskapet.

## Referanser


## Litteratur
*
Strandsnegler

* se tekst

 

**Strandsnegler** (*Littorina*) er en slekt med små marine snegler. Det norske navnet *strandsnegler* brukes også om hele familiegruppen strandsnegler. De lever i og like under tidevannssonen på berg og klipper. Det latinske navnet Littorina kommer fra det latinske litus, som betyr hav/sjø. 

## Noen vanlige norske arter
De «butte strandsneglene» utmerker seg ved at spiret (spissen) er butt, eller sammentrykt. Buttstrandsnegl finnes helst der det vokser grisetang og blæretang. *[[Littorina fabalis]]* lever noe dypere, vanligvis på sagtang. De kan skilles fra hverandre på formen og veggtykkelsen på åpningen i sneglehusetog utformingen av penis. 

Vanlig strandsnegl og spiss strandsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. Spiss strandsnegl finnes helst i den øvrerste halvdelen av fjæra, mens vanlig strandsnegl foretrekker den nedre halvdelen.

## Arter
I Europa er det ni arter, hvorav fem er representert ved norskekysten.  

* Snegler (Gastropoda)
** Orthogastropoda
*** Caenogastropoda
**** Sorbeoconcha
***** Hypsogastropoda
****** Littorinimorpha
******* Littorinoidea
******** familie strandsnegler (Littorinidae)
********* Littorininae
********** slekt ***Littorina***
*********** *[[Littorina angulifera]]*
*********** *[[Littorina araucana]]*
*********** *[[Littorina aspera]]*
*********** *[[Littorina cincta]]*
*********** *[[Littorina coccinea]]*
*********** *[[Littorina fasciata]]*
*********** *[[Littorina flava]]*
*********** *[[Littorina intermedia]]*
*********** *[[Littorina lineolata]]*
*********** storstrandsnegl – (*Littorina littorea*)
*********** Littorina fabalis
*********** *[[Littorina meleagris]]*
*********** *[[Littorina mespillum]]*
*********** *[[Littorina nigrolineata]]*
*********** buttstrandsnegl; grisetangsnegl – (*Littorina obtusata*)
*********** *[[Littorina peruviana]]*
*********** *[[Littorina pintado]]*
*********** *[[Littorina planaxis]]*
*********** *[[Littorina punctata]]*
*********** spiss strandsnegl; steinsnegl – (*[[Littorina saxatilis]]*) 
*********** *[[Littorina scutulata]]*
*********** *[[Littorina sitkana]]*
*********** *[[Littorina striata]]*
*********** *[[Littorina unifasciata]]*
*********** *[[Littorina varia]]*
*********** *[[Littorina zebra]]*
*********** *[[Littorina ziczac]]*
## Referanser


## Eksterne lenker
* 
* Strandsnegler - www.miljolare.no
Shanwei

** Shanwei** (kinesisk: 汕尾; pinyin: *Shànwěi*) er en by på prefekturnivå i provinsen Guangdong i Folkerepublikken Kina. Den grenser til Shantou i øst, Meizhou og Heyuan i nord, Huizhou i vest, og mot sør ligger Sørkinahavet.

Språket teochew, et minnanspråk, har hjemstavn i denne delen av Kina.

## Administrasjon
Byprefekturet Shanwei har jurisdiksjon over ett distrikt (区 *qū*), ett byfylke (市 *shì*) og 2 fylker (县 *xiàn*). 

## Eksterne lenker
*
Trope

**Trope** kan vise til:
* Trope (retorikk), en retorisk talefigur som består av et spill med ord
* Trope (litteratur), et felles tema innenfor en litterær fortelling

## Se også
* Tropisk klima''
Halvor Hagen

**Halvor Reini Hagen** (født 1947) er en tidligere offensive tackle i amerikansk fotball i National Football League som spilte for Dallas Cowboys, New England Patriots og Buffalo Bills. Han spilte college football ved Weber State University og var draftet av Dallas Cowboys i tredje runde av NFLs draft i 1969.

## Tidlig liv
Hagen ble født i Oslo. Han spilte amerikansk fotball i én sesong ved Ballard High School i Seattle før han ble uteksaminert. Han spilte en sesong college football for Shoreline Community College før han byttet til Weber State.

I 1968 ble han utvalgt til All-Big Sky for sine prestasjoner som defensive tackle. Han var også en ivrig skiløper.

I 2006 ble han innlemmet i Weber State Athletics Hall of Fame.

## Profesjonell karriere

### Dallas Cowboys
Hagen ble plukket opp av Dallas Cowboys i tredje runde (#74) av NFLs draft i 1969. I sin nykommersesong ble han brukt som defensive lineman før han byttet over til offensive guard året etter. Han var del av laget som spilte i Super Bowl V.

Under offseason i  ble han byttet til New England Patriots sammen med Duane Thomas og Honor Jackson, mot Carl Garrett og Patriots draft pick (#1) i NFLs draft i 1972. På grunn av problemer med Patriots og hovedtrener John Mazur annullerte NFLs kommissær deler av byttehandelen, og sendte Thomas og Garrett tilbake til sine lag. Patriots beholdt Hagen og Jackson i bytte mot picks i andre og tredje runde i draftet i 1972, som de eventuelt brukte på Robert Newhouse og Mike Keller.

### New England Patriots
Hagen ble en startende left guard i . Den 19. april  ble han sammen med Jim Cheyunski og Mike Montler byttet til Buffalo Bills mot Wayne Patrick, Edgar Chandler og Jeff Lyman.

### Buffalo Bills
Han var en del av "Electric Company", Buffalo Bills' offensive line da de var blockere for O. J. Simpson. Han var en starter i sine to første år med laget.

## Personlig liv
Faren hans, Gunnar Halvor, var en kjent skiløper.

## Referanser